《过至孝墓》
宋代·吴城

过为世希氏，史牒鲜著名。
孰谓吾之邦，有以至孝称。
想其事双吾，诚恪通神明。
身后一抔土，世犹不敢轻。
乐公诚乐善，记名誓遗氓。
偶读灵禽碑，得之嘉不胜。
吾邦有盛德，岂宜久沉冥。
恨不访遗冢，下拜涕泣零。
又恨失名字，无以附汗青。
自伤无赢赀，傍建旌孝亭。
当使孝者见，事吾坚其诚。
且令顽悖儿，内愧面颊頳。
因兹或改行，为国省繁刑。
徒将拙言句，颂咏播芳馨。
蒿茨莫浪剪，牛羊勿妄登。
过者宜下马，呵护烦山灵。